Coca-Cola kutter 400-500 arbeidsplasser i Norge
De ansatte som rammes, ble varslet torsdag, skriver Aftenposten. - Det er med blandede følelser vi gjør dette, sier kommunikasjonsdirektør Stein Rømmerud, og opplyser at selskapet er opptatt av å hjelpe folk med å finne seg nye jobber. Coca-Cola Norge skal bytte ut dagens gjenbruksflasker med gjenvinningsflasker, som skal presses og resirkuleres. Kommunikasjonsdirektøren håper det vil kunne skapes nye jobber ved anlegget selskapet bygger for resirkulering.
Coca-Cola Norge sier opp nær halvparten av de ansatte i Norge når selskapet overlater til butikkjedene å kjøre ut varer. Dermed mister 400-500 ansatte jobben fra mars neste år.